ming030890/wiki-yue-high-quality huggingface dataset:
正則表達式

狹義上，正則表達式指喺1951年由數學家 Stephen Cole Kleene 發明嘅版本，喺呢個版本嘅正則表達式，淨係有串連、分組（括弧）、交替（∪，而今一般寫 |）同重複（*，叫做 Kleene star）。意思同而今一般嘅理解有啲唔同，亦都唔係用來搵字串。狹義嘅正則表達式嘅數學基礎係集，而佢描述嘅其實係有限狀態機，而且對應嘅係決定性有限狀態機:69–70。
廣義上，喺現實當中（例如程式編寫）實際用嘅正則表達式好多時都加入咗好多非決定性嘅元素同其他功能，狹義上並唔 ｢正則｣。現實中經常用到嘅正則表達式包括寫咗入 ISO/IEC 9945-2（POSIX）標準嘅嗰幾種、Perl 自己嘅嗰套同衍生出來嘅 ｢Perl 相容正則表達式｣（PCRE，包括 InDesign 嘅 ｢GREP 樣式｣ 功能）、同 Javascript 嘅正則表達式等等。
並唔係所有搵字串嘅公式都係正則表達式。例如 Microsoft Word 嘅所謂 ｢萬用字元｣（wildcard）功能同 Lua 嘅搵字串功能（patterns）都冇 ｢交替｣，所以唔係正則表達式。

建立語義網絡
睇埋：上位詞同下位詞
Regex 可以攞嚟幫手建立語義網絡。
淨係上位詞同下位詞嘅關係，已經可以由某啲形式嘅短語透露，例如如果「X 同第啲 Y」噉嘅短語成日出現（regex），噉 Y 就應該係 X 嘅上位詞:p. 122：
「蝴蝶同第啲昆蟲」；
「水同第啲液體」；
「鐵同第啲金屬」；
... 呀噉。
正割

割八綫。圖內正割打斜，由圓心起同正切相交。
正割，割圓術一綫，割圓八綫之一。而正割函數，三角函數之一，英文secant，數學符號sec，數式寫如。
正割函數函數假設，割圓半徑為一時，用正角求出正割綫有幾長。以往會用對數表求查得數值。
正十二面體

正十二面體（Regular dodecahedron）係個柏拉圖多面體，由十二個正五邊形組成。
正切

割圓八綫。圖內正切打直，切到圓邊，而同正弦平行。
正切，割圓術一綫，割圓八綫之一。正切函數，三角函數之一，英文tangent，數學符號tan，數式寫如。
正切函數函數假設，割圓半徑為一時，用正角求出正切綫有幾長。以往會用對數表求查得數值。
正切圖表
直角三角形入面，一個銳角嘅正切定義係佢嘅對邊同鄰邊嘅比值。

證明
將正弦嘅複數表示除以餘弦嘅複數表示就可以得到呢條式。
正則形式博弈

正則形式博弈（英文：normal-form game）喺博弈論上係指用報償矩陣（payoff matrix）嘅形式表述一場博弈嘅做法。
喺正則形式當中，一個博弈者嘅報償函數（payoff function）係指一個指明「博弈結果」同「嗰位博弈者得到嘅報償」之間嘅關係嘅函數。
歐拔荷夫曼

歐拔荷夫曼（Albert Hofmann，1906年1月11號—2008年4月29號）係個瑞士科學家，最出名係佢合成嘅 LSD 同埋迷幻效果。荷夫曼係第一個分離、合成、並將其迷幻蘑菇嘅主要化合物 psilocybin 同 psilocin 命名。佢寫咗佰幾篇科學論文同書，包括《LSD: My Problem Child》。2007年每日電訊報評佢為「一佰個最偉大、在生嘅天才」嘅第一位，同 Tim Berners-Lee 齊名。
歐拉角

歐拉角（英文：Euler angles；個名嚟自著名 18 世紀瑞士數學家歐拉）係一種用嚟表達物體嘅定向嘅做法。
想像家陣有嚿物體身處喺個 3D 嘅空間裏面，
設嚿物體家陣個定向做對照（reference）；
因為嚿物體身處喺立體空間，佢嘅位置可以用 XYZ 三條軸嚟度；
揀 XYZ 入面其中一條軸，將嚿物體沿嗰條軸固定，再向想要嘅方向轉  咁多角度；
將步驟 3 重複最多兩次；
最後得出一串三個（要有特定次序嘅）數（好似係  噉），可以用嚟表示嚿物體喺空間裏面嘅定向。
一個立體空間入面嘅三條軸一個立體空間入面嘅三條軸 將一嚿大致成球體嘅物體旋轉；第一吓旋轉係固定咗打戙條軸嚟轉嘅。將一嚿大致成球體嘅物體旋轉；第一吓旋轉係固定咗打戙條軸嚟轉嘅。 一塊圓形平面嘅旋轉用歐拉角嚟表示－藍色係轉前嘅位，紅色係轉後嘅位。一塊圓形平面嘅旋轉用歐拉角嚟表示－藍色係轉前嘅位，紅色係轉後嘅位。
到咗廿一世紀初，歐拉角嘅諗嘢方式好多人採用，例如啲人整電子遊戲或者 VR 嗰時就好興用歐拉角嘅方法嚟教電腦記住虛擬世界入面每件物體嘅定向。
歐拔·邁克生

歐拔·邁克生（Albert A. Michelson，1852年12月19號—1931年5月9號），係美國物理學家，研究光速測量、光譜學同計量學，1907年攞諾貝爾物理學獎。
歐拉特徵數

喺代數拓撲入面，歐拉特徵數（英文：Euler characteristic）係一個拓撲不變量（其實係更強嘅同倫不變量），佢對好多種嘅拓撲空間都有定義，包括光滑流形（smooth/differentiable manifold）、CW-複形（CW-complex）等等，通常都會用嚟表示佢。
二維拓撲多面體嘅歐拉特徵數可以用呢條式嚟計：
其中V、E同F分別係點、邊同面嘅數量。例如，對所有同球面同胚嘅多面體，有：
例如，對於立方體，有，而對於四面體，有。呢條公式亦都叫做歐拉公式。呢條式最早由法國數學家笛卡兒喺1635年左右證明，但係無人知。後嚟瑞士數學家歐拉喺1750年獨立證明咗呢條公式。1860年，笛卡兒嘅證明被人發現咗，之後呢條式就被人叫做歐拉-笛卡兒公式。
歐拉猜想

歐拉猜想係由歐拉提出，從費馬最後定理引出嘅猜想，已經確定唔成立。
呢個猜想係講對每個大於2嘅整數，任何個正整數嘅次冪嘅和都唔係某正整數嘅次冪，亦即係以下不定方程無正整數解：

歷史
呢個猜想喺1966年被L. J. Lander和T. R. Parkin推翻。佢哋搵出嘅反例：
1988年，Noam Elkies搵出一個對製造反例嘅方法。佢畀出嘅反例中最細嘅係：
Roger Frye以Elkies嘅技巧用電腦直接搜索，搵出時最細嘅反例：
1999年Mark Dodrill搵出：
2000年嘅反例由S. Chase搵出：
明遠堂

明遠堂喺新界新田蕃田村裏面，麟峰文公祠嘅左邊，大概有二百六十年歷史，喺1986年曾經重修。「明遠堂」有唔少裝飾，花崗石柱同青磚牆壁古雅細緻。祠堂有兩個庭院同天井，祠堂結構成方形格局，掛咗一塊「明遠堂」匾額，中堂放置祭壇同歷代祖先靈牌。喺1981年被評為香港二級歷史建築，2010年8月31號確定評級。
明鏡

明鏡 (植物)：景天科蓮花掌屬嘅植物。
明鏡週刊：德國嘅雜誌。
明鏡網：美國嘅中文出版社。
明證章

明證章係伊斯蘭教典籍《可蘭經》入面嘅第98章（蘇拉）。
明雅苑

明雅苑係香港嘅一個居者有其屋屋苑，喺新界大埔安埔里7-11號，一共有3座樓，1985年入伙。呢個屋苑喺居者有其屋第七期丙開賣，嗰時嘅開賣價介乎港幣$101,400 - $217,000。
森奈奈子

森奈奈子 ，係日本嘅一個女藝人同埋配音員。
森安洋文

森安洋文（1985年4月23號—）係日本足球員，司職後衞，效力過FC岐阜。
森山佳郎

森山佳郎（1967年11月9號—）係日本足球員，司職後衞，曾經喺1994年爲日本足球代表隊出場7次。
森姆伊度奧

森姆伊度奧（粵拼：sam1 mou5 ji1 dou6 ou3，法文：Samuel Eto'o，1981年3月10號—）係喀麥隆一個退役咗嘅足球員，司職前鋒，效力過喀麥隆足球代表隊。佢喺2003年、2004年同2005年攞到非洲足球先生。
森尾由美

森尾由美 ，係日本嘅一個女藝人同埋配音員。
林班歌

林班歌（粵拼：lam4 baan1 go1），係臺灣原住民嘅地方歌謠。

簡介
林班歌多數都係由大家一齊寫出嚟嘅。喺臺灣打完仗後，由於啲人要揾錢，所以佢哋去林務局伐木同造林嘅「林班」工作。呢類嘅歌都講啲人去林班做嘢嘅感受，所以就有呢類型嘅歌出現。
林瑞輝

林瑞輝（1996年9月4號—）係日本足球員，司職守門員，效力大阪飛腳。
林瓊鶯

林瓊鶯（1987年11月2號—）係中華台北足球員，花蓮阿美族人，司職後衞，多次代表中華台北女子足球代表隊出賽，渠妹妹林曼婷都係中華台北隊隊員。
林珍兒

林珍兒（韓文：임진아，1991年9月14號—），又譯林珍娜，藝名NaNa（韓文：나나），係大韓民國嘅一個女藝人同埋歌手，2009年出道，女子組合After School第三期成員。
林瑟雍

林瑟雍，係大韓民國嘅一個男藝人同埋歌手。
林瑞友

林瑞友，英國華裔商人，中共在英國間諜，大型外送點餐平台「通吃網」（All Eat App）創辦人。
2023年4月，佢因為涉及中國喺倫敦嘅秘密警察局事務被捕。

生平
佢2000年前往英國生活，起初係倫敦唐人街嗰間餐廳洗碗謀生。自學廚藝，然後係2003年開咗間餐廳，之後慢慢擴展生意，包括做西班牙進口紅酒。2017年，林瑞友創辦咗一個外賣點餐平台叫通吃網，平台話「零手續費」，目標係提供更多外賣選擇俾人。
林瑞麟

林瑞麟，GBM，GBS，JP（Stephen Sui-lung Lam，1955年11月24號—）係香港政府前任政制及內地事務局局長，2011年9月唐英年辭任香港特別行政區政務司司長之後接任。
楊芷羚

楊芷羚（英文：Stella Yeung，1993年10月26號—），係香港女藝人，自2017年開始喺網上平台做直播，2021年參選ViuTV選美真人騷《造美人》，攞到「總冠軍」同「突破原美大獎」。
楊茜堯

楊茜堯（英文：Tavia Yeung Sin Yiu，1979年8月30號—），原名楊怡（英文：Tavia Yeung Yi），係香港女演員，鄉下喺廣東湛江，係無綫電視前藝員。楊怡憑住劇集《智勇新警界》喺《2003年度萬千星輝賀台慶》贏到「本年度我最喜愛的飛躍進步女藝員」，之後又憑住劇集《宮心計》喺《2009年度萬千星輝頒獎典禮》贏到「我最喜愛的電視女角色」。

簡歷
楊怡自細喺沙田沙角邨同馬鞍山恆安邨度大。家姐楊卓娜（原名楊娜）都係無綫電視藝員。中學喺馬鞍山潮州會館中學讀，直到1999年中五畢業之後，就入咗無綫電視第13期無綫電視藝員訓練班。
訓練班畢業之後，佢試過喺《萬千星輝賀台慶》入面做歡樂小姐，同埋喺幾套電視劇入面做茄喱啡。第一次拍電視劇，就係喺《狀王宋世傑》入面做一個冇對白嘅師姑。去到2001年，因為佢個樣好似當時無綫嘅一線花旦張可頤，於是監製就被安排佢喺《婚前昏後》入面做佢個妹孫慶欣，觀眾先開始留意佢。
2003年，入咗行4年嘅楊怡終於憑住《智勇新警界》入面嘅「wet妹」角色溫嘉莉贏咗當年嘅「我最喜愛的飛躍進步女新人獎」。之後，佢有得喺《大唐雙龍傳》、《學警雄心》、《滙通天下》、《賭場風雲》、《溏心風暴》同《建築有情天》等等嘅電視劇演出。
到咗2008年，楊怡喺《溏心風暴之家好月圓》中演「攞女」孫皓月一角，憑住呢套劇攞到2008年度萬千星輝頒獎典禮「最佳女配角」。第二年，楊怡喺古裝劇《宮心計》入面第一次演反角姚金鈴，重成為2009年度萬千星輝頒獎典禮「最佳女主角」大熱門之一。
喺2009年度萬千星輝頒獎典禮，楊怡就憑住《宮心計》中姚金鈴一角，攞到「我最喜愛的電視女角色」，同時重贏埋無綫頒出嘅「最佳表現獎」。但係，頒獎典禮之後，有啲網民認為楊怡冇資格攞「我最喜愛的電視女角色」，惹嚟一啲Fans狂插賽果唔公平。
2020年10月，楊怡宣佈兩公婆一齊改名，自己改名做「楊茜堯」，老公羅仲謙改名做「羅子溢」。

胡定欣
兩人曾經被指不和，事緣喺《萬千星輝頒獎典禮2010》嘅時候，鏡頭咁啱影到楊怡疑似用肩撞兼藐爆身旁嘅胡定欣，楊怡刻意擰轉背唔望定欣，只顧同另一邊嘅徐子珊傾偈，隨即傳出兩人其實已不和多年，亦有真係因為為咗吳卓羲爭風呷醋。不過，二人先後都喺社交媒體表示大家並無不和，之後喺一啲公開場合二人都有合照。
楊英偉

楊英偉（Samson Yeung，1962年5月11號—）係香港男演員，香港演藝學院第一屆畢業，1990年加入無綫電視，2013年轉投香港電視網絡，2015年約滿，之後喺2017年接拍viuTV劇集《賤民20》。

演出
呢個表唔完整，歡迎加料。
楊苡

楊苡（1919年9月12號—2023年1月27號），本名楊靜如，漢族，中國女性翻譯家、作家。佢嘅譯著《呼嘯山莊》至今仍然暢銷。Wuthering Heights最初被梁實秋先生翻譯為「咆哮山莊」，而楊苡嘅翻譯更為傳神，成為公認嘅佳譯。楊苡出生於一個文學家庭，佢阿哥楊憲益亦都係文學家同翻譯家。楊苡嘅老公趙瑞蕻亦都係翻譯家。楊苡另一個廣為人知嘅身份係巴金嘅筆友同朋友，兩個人有長達六十幾年嘅友誼，有跨越半個世紀嘅書信往來，係珍貴嘅歷史檔案。
楊苡於2023年1月27號晚上8點30分喺南京辭世，終年103歲。
求偶

求偶（粵拼：kau4 ngau5；英文：courtship）係指一對男女交往並且嘗試發展親密關係嘅過程。廣義上，呢個字詞可以包埋人以外嘅動物當中「一公一乸搵對象做伴侶」嘅過程，呢種現象吸引咗好多動物行為學家研究。

動物
睇埋：性選擇
喺地球上，稍為複雜啲嘅動物都會有求偶嘅行為。動物有好多方法求偶，例如蟬公會大聲叫嚟吸引啲乸、螢火蟲會發光嚟搵伴侶、孔雀公會開屏嚟吸引啲乸... 呀噉。
呢個過程梗會涉及公同乸雙方揀對象求偶，而公同乸嘅擇偶喜好，會影響邊啲特徵比較有機會傳到去下一代。擇偶喜好嘅呢種影響，就係所謂嘅性選擇:2。
公要吸引乸，一種簡單嘅方法係送啲「小禮物」畀隻乸：由隻乸嘅角度睇，一隻公可以搵到有價值嘅嘢畀佢，就表示隻公能力有返咁上下；例如喺多種嘅企鵝當中，公成日都會送石仔畀佢哋想追求嘅乸—對呢啲企鵝嚟講，石仔係築巢嘅重要材料，乸收到石仔（尤其係表面平滑嘅石仔）往往會比較有意慾同送禮嗰方交配。呢種情況幾似人類當中男人用各種嘅禮物嚟向女人求愛。

人類
喺人類社會裡邊，男人求愛好興送小禮物畀女人，例如玫瑰就係廿一世紀初常見嘅求愛禮物。
睇埋：跳舞同社交舞
喺歐美地區，男女雙方一齊跳舞係求偶嘅一種常見方式，一種常見嘅做法如下：喺舞會上，冇興趣跳舞嘅人一般都會齊齊退後去間舞廳嘅邊緣，畀舞廳中間嗰度空出一笪有返咁上下大嘅空間；想跳舞嘅男士跟住就要行去佢想邀請嘅女士嗰度，問嗰位女士有冇興趣同佢一齊跳（所謂嘅 May I?），而如果位女士肯同佢跳，兩個人就會行去舞廳中間跳；一對對共舞嘅男女就會喺舞廳中間起舞。
求婚

求婚，係未婚伴侶嘅一方，向對方查詢意願同建議結婚，兼提出條件包括婚禮同婚後嘅雙方權利同義務。因為性格、文化習俗唔同，又或者兩人早有默契，婚姻條件未必同時議價咁直接。又例如求婚活動作為習俗嘅指定動作，儀式嚮當眾進行，即場講價唔方便。

中國以前
嚮中國傳統社會，冇西方求婚呢科野。例如指腹為婚，雙方家長同意最緊要。求婚可能即係過大婚，女家冇話佢收，因為事前媒婆已經問准女家同意先做。當時係由男女家長話事，話要幾多禮金同埋其他條件。

西方文化
至於西方禮儀，求婚要有結婚戒指、鮮花、下跪咁，都係傳統儀式，唔做足通常會以為冇誠意。而做足未必一定會求婚成功，原因係議價條件未接受。例如對方未打算而家有婚約，或者條件唔得。
汁粉

汁粉（日文：汁粉，又叫日式紅豆沙），係日本嘅紅豆沙甜品，一樣用紅豆同糖整，特色係比輆杰身，配日式糯米糍食。
汀秤仔

汀秤仔（粵拼：ding1 ping4 zai2；學名：Ilex asprella），東莞又嗌假秤星（gaa5 ping4 sing1）、梧州又嗌相星根（soeng3 sing1 gan1），係冬青科冬青屬嘅落葉灌木，喺中國東南丘陵、菲律賓呂宋島同日本沖繩群島一帶先至搵到。

用途
佢嘅根同葉都可以做藥，有清熱解毒同活血生津嘅功效，可以做廿四味嘅原料。喺廣州流行嘅亞洲沙示汽水就係用佢嘅提取物做原料。
汀角村兒童遊樂場

汀角村兒童遊樂場，香港公園之一，遊樂場之一，喺大埔汀角，喺汀角村，英文叫Ting Kok Village Children's Playground。行政上歸大埔區。設施有籃球場。
汀角路

汀角路（Ting Kok Road）係香港一路，由大埔起經汀角去到大尾𡰪，係大埔海以北 、八仙嶺以南嘅交通命脈。全路約長九千二百米。

史
汀角路，顧名思義，係去汀角嘅一條路，原本全路大部份都喺起近大埔海邊，由大埔去到船灣，係唐人鋪路，過船灣後，係坭路。後尾英國將佢變作車路。

地理
汀角路起點喺林村河口北岸，駁住大埔公路，即家下廣福道近廣福橋。佢向東北走，無幾遠就到大埔墟，即係家下大埔舊墟。之後到新圍仔，輾轉東行，過南坑，過魚角、過狗屎圍、過田心，經下坑去到近三門仔嘅船灣。之後再東行，過䃟頭角、布心排，去到汀角呢條大村，再東行，過龍尾，去到大尾𡰪附近各村。後尾條路𡰪𡰪再駁其他路，北接新娘潭路及鹿頸路通往沙頭角，而南接大尾督路，落船灣淡水湖。中間近下坑有路入香港敎育學院，近船灣駁三門仔路去三門仔，近䃟頭角有洞梓路入洞梓。
由於大埔要轉做大埔新市鎮，大幅填海，新市鎮內嘅汀角路，去到大埔工業邨，就遠離海邊。
汁

汁係嘢整出嘅水或者油，濃過水，尤其係出於草木或肉魚等。如菓汁係生菓榨出來。肉汁係由肉煮出來。
汀角

汀角（英文：Ting Kok），香港地名同村名，喺大埔東面，南靠船灣海。原為海角名，因船灣涌口沙泥沖積，變成澤地，唔再係海角。
大埔東面主要通道，叫汀角路，以佢為名。向西通布心排、大尾𡰪，向東通船灣，可入大埔新市鎮。汀角北行，可以借洞梓路入洞梓同慈山寺。
汀雅苑

汀雅苑係香港新界大埔區首個居者有其屋屋苑，亦係區內唯一坐立喺市中心嘅居屋屋苑，喺1981年入伙。佢喺大埔汀角路6號，一共有3座樓（其中一座原訂係大元邨泰熹樓），每座高17層，每層有8個單位。屋苑內設有私人停車場、單車停泊位、休閒設施及花園。
汀雅苑喺居者有其屋第二期乙開賣，嗰時嘅開賣價介乎港幣$156,800 - $209,500。同一般居屋唔同嘅係，汀雅苑所有單位已補地價，一律可以喺公開市場自由轉讓，同一般私人屋苑無異。
法界源流圖

《法界源流圖》係大清宮廷晝師丁觀鵬畫嘅畫。幅畫臨大宋張勝溫《大理國梵像圖》，解釋唔同佛敎概念。畫成於乾隆卅二年，即係1767年。幅圖無論佛學定藝術，都有好高價值。
法網狙擊

《法網狙擊》（英文：Justice Attack）係香港無綫電視嘅時裝法律電視劇，由謝天華同楊怡領銜主演，並由森美、陳敏之同阮兆祥聯合演出，監製梁家樹同文偉鴻。
法相宗

法相宗，又叫唯識宗、慈恩宗，係漢傳佛教十宗其中一個宗派，由唐代嘅玄奘自印度傳入中國，祖庭喺陝西大慈恩寺。
法網伊人

《法網伊人》（英文：Legal Entanglement）係無綫電視製作嘅時裝電視劇。
法羅克朗

法羅克朗（føroysk króna），又叫法羅群島克朗，係丹麥屬地法羅群島嘅法定貨幣，1940年開始用，而家佢嘅幣值同丹麥克朗一樣。
法瓦拉

法瓦拉（西班牙文：Fabara）係西班牙亞拉岡薩拉戈薩省一座城，住1千人。
法系

法系（英文：Legal Systems），係比較法裡面用來對各種法律分類嘅概念，意思係具有相同或相近嘅傳統、原則、制度和特徵等要素嘅一類法律制度嘅總和。一個法系通常涵蓋咗若干國家或地區，但有時一個國家嘅唔同地方亦會採用唔同嘅法系，例如英國、美國、澳洲、加拿大係典型嘅普通法系國家，但美國嘅路易斯安那州同加拿大嘅魁北克用嘅就係民法法系嘅法律制度。
法綫

法綫（normal）係指同一件物件成垂直嘅另外一件物件，通常會係一條線。
法網

法律嘅覆蓋，例如「難逃法網」。
法國網球公開賽嘅縮寫。
沉默者威廉

沉默者威廉（Willem de Zwijger，1533年4月24號—1584年7月10號）亦即係威廉一世（Willem I），係奧倫葉親王，1544年到1584年在位。佢係奧倫葉－拿修家族創辦人。
沉默的證人

《沉默的證人》（英文：Bodies at Rest），係2019年上畫嘅中港合拍片，由張家輝、任賢齊、楊紫主演，雷尼哈林執導。故仔講有班匪徒去「香港法醫中心」搶屍體。
楓樹街遊樂場

楓樹街遊樂場（英文：Maple Street Playground）係香港一公園同遊樂場，喺深水埗長沙灣道同楓樹街交界，行政上歸深水埗區。設施有硬地球場、籃球場、手球場同七人足球場。
維基同享有多媒體嘅嘢：Maple Street Playground
楓香

楓香（粵拼：fung1 hoeng1；學名：Liquidambar formosana）係金縷梅科楓香樹屬嘅落葉喬木。原產中國華南及臺灣，而家喺越南北邊、老撾。中國海南、廣西、雲南東南部、廣東、香港、福建、湖北、四川、江蘇、河南、陝西、甘肅等。臺灣、朝鮮南邊、香港都可以搵到。
楓香亦係中國華南出名秋色葉樹種。

樣
植株一般有40m高，胸徑1.5m，樹冠好似個大蛋噉或有些微扁。樹皮係灰色，有打掂嘅豎裂紋，老嗰時係冇固定嘅深裂紋。葉喺細樖時係5～7裂，大樖時大多數係羽狀3裂，長6～12 cm；基部好似個心或截形，先端比較尖，葉邊有鋸齒；細葉時期有毛，生得越大就識甩出嚟；而葉色方面，春天一般係翠綠色，夏天一般係深綠色，而秋冬時期一般變紅。花係單性品種，公乸同樹，一般係淡黃綠色，冇花被；其中花公係頭狀花序，叢生兼冇花瓣，而且花樣唔明顯；花乸有細長嘅總花梗，花序好似個波噉，有2個子房，而且超多坯珠；宿存花柱長15mm，有刺狀萼片。果係蒴果品種，個樣好似圓形帶有刺嘅波噉，啡黑色，直徑大概2.5 cm。

用途
呢種樹木喺林業方面，可以做防火樹種。喺風景區可以做綠化樹種；重可以做行道樹同高級盆景。樹枝喺受傷後流出楓香脂，可以做香口膠或藥。葉可以做蠶蟲嘅飼料。木材可以做建築樑柱、箱板材、一般農具或細家具用材、香菇段木，重可以切碎做培育其他蕈類嘅太空包都得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
楓香嘅根、葉、果、樹脂可以做藥。
楓香科

楓香科（學名：Altingiaceae）係被子植物門虎耳草目嘅一個科。
楓溪

楓溪係中國廣東潮州一區，面積25平方公里，人口11萬。
楔

楔（英文：Wedge）係一種簡單機械，形狀呈三角形，一邊闊一邊尖，兩個側邊都係斜面。當尖嗰面撞落一樣嘢，就比較容易將樣嘢破開兩邊。斧頭就係典型嘅楔。
楔形字

楔形字（英文：Cuneiform）係源於兩河流域嘅古老文字。「Cuneiform」嚟自拉丁文，係cuneus（楔）同forma（形）兩個單詞夾埋而成嘅復合詞。
大約喺公元前3000年咁上下，青銅時代嘅蘇美爾人用泥板畫圖嘅形式記錄賬目。慢慢呢啲符號演變成表意符號，至於嗰啲描繪唔到嘅嘢，就用任意指定嘅辦法嚟表達。而且蘇美爾人重用佢嚟表示聲音，幾個表意字夾埋一齊就可以代表一個複雜嘅詞或短語，結果令到好多符號都成為多餘。
喺最早嘅蘇美爾記錄入面，用過嘅符號有成兩千個左右，不過到咗公元前2500年咁上下時，符號嘅數目已經減到得返六百個左右。符號進一步簡化，最後演變成楔形刻痕嘅組合。咁就係楔形文字。
同時，閃族嘅阿卡德人跟返佢哋語言嘅發音，亦都採用楔形文字嚟寫嘢。一直到希臘時代之前，喺美索不達米亞建立統治嘅每個民族幾乎都咁樣做法。
楓橋經驗

楓橋經驗係上世紀60年代初，浙江省寧波專區諸暨縣楓橋區（依家既浙江省紹興諸暨市楓橋鎮）發起既一種群眾鬥群眾既政治運動。「楓橋經驗」係通過「發動群眾、對階級敵人加強專政」既社會治理經驗。呢個社會治理經驗喺1963年得到中共領導人毛澤東既批示、學習、推廣，而喺大陸既其他地方推行。
「楓橋經驗」係依靠群眾（而唔係政府）在地監督改造「階級敵人」既經驗。中央宣傳係對「階級敵人」採取「一個不殺，大部不捉」既方針，但係實際唔係咁，只係將具體執行既操作下放俾地方官員，實際係用「定指標」既方法，實行「關一批」、「判一批」、「殺一批」既實際操作。就好似《人民日報》1977年12月21日第2版刊登咗既中共楓橋區委《高舉毛主席樹立的楓橋紅旗 依靠群眾加強專政》呢篇文章講既回顧1963年「楓橋經驗」既產生過程：
一九六三年，我區有七個公社在浙江省委工作隊和地、縣委的領導下，第一批開展了社會主義教育運動。在運動中，遵照毛主席「千萬不要忘記階級鬥爭」的偉大教導，發動群眾，分清了敵我，充分揭露了四類分子的各種破壞活動。當時一部分基層幹部和積極分子激於革命義憤，要求把有破壞活動的四類分子都捕起來。針對這種情況，我們組織幹部、群眾學習毛主席關於對敵鬥爭的一系列方針、政策。通過細緻的思想政治工作和大學習、大辯論，幹部和群眾覺悟提高了，認識到依靠自己的力量能夠制服敵人、改造敵人，克服了單純依賴政府法辦的思想，克服了簡單粗暴的方法，發動和依靠群眾，對敵人分類排隊，進行教育、評審和說理鬥爭，並且依靠群眾就地進行監督和改造。結果，一個人沒有捕，就把這批敵人的大多數制服了。
楔前部

一個人腦嘅橫切面圖；紅色嗰笪係楔前部。
楔前部（precuneus）係頂葉嘅其中一橛。
油站

油站，又叫加油站，係賣電油嘅鋪頭，通常開嚮大馬路口。
油站一般入指定牌子嘅電油，例如包括中國石油、埃克森美孚咁。
好多油站會好似士多咁賣埋樽裝水、報紙同袋裝米。
油渣麪

油渣麪係香港菜色嘅一種，用油麪加埋豬油渣、蔥粒、冬菜、冬菇同辣椒油整成，皆因成本低，所以被人叫做「窮人美食」。
油稅

油稅，又叫燃油稅，燃料稅，係一種直接稅，消費稅，因為主要係分汽油稅、柴油稅兩種。油稅係針對汽油消費者而徵收嘅稅款，目的係引導汽車司機嘅消費行為。例如，經濟學原理，加油稅可以減少浪費，改善環保。
油稅係經濟課題，又係政治問題，政黨為選民爭取免費午餐（減油稅），庫房損失由其他納稅人加稅補償，零和遊戲，財富轉移。
油漆

油漆，或者叫漆油，係指髹響一件物體（通常係牆）表面，用嚟保護佢同令佢更好睇嘅物料。
油炸鬼

油炸鬼，係唐人油器，傳統民間小食，佢查實係一種油炸嘅麪粉團。

名
廣東話通行以外，亦叫佢油條。
油炸鬼原本係叫做油炸檜；檜即係宋朝嗰陣一個被公認為奸相嘅秦檜；而油炸檜就係後人因為勁憎呢個奸相曾經設計陷害忠臣岳飛，恨佢做禍國殃民嘅事，於是創作呢種民間小食嚟發洩，寓意秦檜同佢老婆死咗之後除咗希望佢哋落地獄之外，重要俾閰羅王放佢哋落滾油度炸嚟懲罰佢。由於係咒佢哋兩公婆，所以油炸鬼一定係好似有兩條嗤埋咁樣。
後來呢隻嘢食嘅名喺歷史上一路流傳，演變成今時今日嘅油炸鬼。而油炸鬼係外國亦俾人叫做Chinese Donut（中國冬甩），因為佢同冬甩一樣都係炸嘢。
另一種講法係油條傳到落福建，閩南話叫做「油炸粿」或「油押粿」，廣東人聽到就直接叫做「油炸鬼」（油炸鬼同油押粿同音，就如炒粿條變成炒鬼刁或炒貴刁）。

造法
佢嘅製法亦都好簡單，只係將小塊麪粉團拉長，中間用刀背微微咁印一吓（等佢炸完後好似有兩條嗤埋咁），跟住放入滾油度炸，炸至麪粉團漲起，色澤變成金黃，形狀變到好似一段脛骨咁，就可以撈起上架擺賣。油炸鬼有時會同粥一齊食。
油燈怪

油燈怪（jau4 dang1 gwaai3，日文：油すまし），係種日本傳説中嘅妖怪，最早記載喺濱田隆一嘅《天草島民俗志》。
法新社

法國新聞社（粵拼：faat3 gwok3 san1 man4 se5；法文：Agence France-Presse）；簡稱法新社（faat3 san1 se5；AFP），佢係同路透社、美聯社、合眾社夾埋一齊，嗌成「西方四大世界性通信社」。呢間通信社喺1944年成立，之前係查路斯·路易斯·哈華斯喺1835年成立嘅「哈煤氣通信社」。呢間嘢係西方四大通信社入面，最耐嘅一間通信社。
法查斯嘉希活

法查斯嘉希活（英文：Francesca Hayward；1992年7月4號—），係一名喺肯雅同英國出身嘅女芭蕾舞者兼演員，而家做到咗皇家芭蕾舞團首席（舞者）。喺2019年參演咗音樂劇改編電影《Cats》後開始俾外界認識。

早年
希活係1992年7月4號喺賴羅比出世，老竇係英國人，媽媽係肯雅人。到2歲時畀父母帶返西修適士郡，跟埋祖父母一齊住。3歲嘅時候祖父母帶咗佢去睇《胡桃夾子》，跟著希活就開始咗學跳舞。開頭佢響Le Serve School of Ballet同埋Theatre Dance呢兩間學校讀書，直到一位老師鼓勵佢去White Lodge（皇家芭蕾舞學校嘅初級班）試境。2003年佢正式入讀皇家芭蕾舞學校， 2008年成功升上高中，但後嚟由於受咗傷最尾係冇正式畢業，淨係拎返張肆業紙。

職業生涯
到2010年希活獲選入咗皇家芭蕾舞團， 跟著連續幾年升位到2016年，就做到咗首席（舞者）。
到2018年11月，希活加入咗電影《CATS》嘅劇組，出演一位名叫「維多利亞」嘅白貓 ，為咗演角佢係要同皇家芭蕾告返假。佢返返皇家芭蕾之後，就做咗施沙高雷力士（後發展成情侶）喺《羅密歐與茱麗葉》嘅首演拍檔。
到2020年因為武漢肺炎，希活原本預定首演嘅《天鵝湖》被迫取消咗。佢跟住就響應咗米茜高普蘭嘅呼籲參與「救救舞天鵝」行動，將跳《天鵝之死》嘅影片擺上網，再將籌到嘅善款捐助返各大舞團同藝術基金。喺皇家芭蕾復演直播度，希活再同高雷力士演出咗一段全新編排嘅雙人舞。

攞獎
喺入讀皇家芭蕾舞學校嘅時期，佢分別喺2009年同2010年贏得Lynn Seymour Award for Expressive Dance同英國年度舞者獎。
希活曾經喺2010年參與咗皇家舞蹈學院主辦嘅珍妮爵士國際芭蕾大賽，斬獲銀獎同最受觀眾歡迎大獎。佢仲喺英國舞評人大獎度攞過好多次榮譽，包括2014年嘅最佳新人獎，同2016嘅最佳女舞者。
喺2019年9月出、由修適士公爵夫人美謹主編嘅《英國 Vogue》雜誌，佢獲選為15位有影響力嘅封面女性之一。到2020年佢畀《權力榜》選為英國百名最有影響力嘅非裔名人之一。
法正

法正（粵拼：faat3 zing3；176年—220年），字孝直，係三國嘅蜀漢軍師，佢曾經同張松、孟達等朋友係劉璋部下，但因為劉璋昏庸無能，三個都唔肯追隨佢。劉備入蜀嗰陣法正等三人幫咗佢唔少，後來法正封為蜀郡太守、揚武將軍。
佢個人鍾意報答同埋報復人哋，做咗劉備嘅官之後，即使係被人哋請食都會報恩，同埋佢之前被人哋得罪，就算係小事都會殺咗嗰個人，有人話畀諸葛亮知，但係諸葛亮諗住佢被劉備睇重，就唔話畀劉備知。
劉備同曹操爭漢中嗰陣，嗰陣劉備唔掂，當時應該撤返，人哋勸佢都唔得。曹軍射箭嗰陣好似落雨咁，法正喺前線擋箭，劉備話：「孝直快點嚟避開嗮箭！」，法正話：「主公仲親自當擋箭牌，何況我呢小人喇！」劉備話：「孝直，我同呢退返去。」就下令撤返。
劉備討伐東吳兵敗嗰陣法正已死，嗰時諸葛亮話若果法正未死，就可以勸阻劉備，就算東征，只要法正隨行，都避得開夷陵之戰嘅大敗。
法文水準測試

法文水準測試嘅標誌。
法文水準測試（又譯「法文水平測試」或「法語水平測試」；法文：Test d'évaluation de français，簡稱TÉF或TEF）係一項由巴黎工商會喺1998年創立嘅法文語言能力測試，通常淨係俾母語唔係法文嘅人士參加。成績以歐洲通用嘅語言能力量表來表示，有效期係兩年。
法文水準測試包括五個組成部份：聽力、口語表述、閱讀理解、詞彙同文法以及寫作。
根據唔同需要，法文水準測試主要有以下四種：
申請入讀法國高等院校嘅測試；
申請法國國籍嘅測試；
申請加拿大國籍或者楓葉卡嘅測試（TÉF Canada）；
申請移民魁北克嘅測試（TÉFAQ）。
唔同嘅考試，必考同選考嘅部份亦不盡相同。
法林明高體育會籃球隊

法林明高體育會籃球隊（英文：Flamengo Basketball）係巴西里約熱內盧嘅職業籃球球會，依家打緊巴西甲組籃球聯賽。
法文維基百科

法文維基百科（法文：Wikipédia en français）係維基百科協作計劃嘅法文版，由非牟利組織維基媒體基金會負責維持；家下喺唔同語言嘅維基百科計劃裏面，依文章數量計，規模排第5。計劃喺2001年開始，去到2015年9月已經有超過160萬篇文。
法明尼

法明尼（法文：Mathieu Flamini，1984年3月7號—）係法國足球員，司職中場，效力緊英格蘭超級足球聯賽球隊阿仙奴。
法林明高體育會

法林明高體育會（葡文：Clube de Regatas do Flamengo）簡稱法林明高，係巴西里約熱內盧嘅一間職業足球球會，喺1895年成立，依家踢緊巴西甲組足球聯賽‎。
法格內

法格內（葡文：Raimundo Fagner；1949年12月13號—）係巴西歌手、作曲家、演員同音樂製作人。
泥水師傅

泥水師傅（Plasterer），又叫泥水工、泥水匠、泥水佬，係專門從事泥水工程嘅裝修師傅，工作包括對牆身同地面做好批盪、整防水塗層、鋪瓷磚等等。
泥城之戰

泥城之戰係晚清年代上海租界同清國軍隊爆發嘅一場戰爭。呢仗俾租界贏咗。
1853年3月，太平天國佔領南京。4月12號，上海租界嘅外國人作出反應。喺英、法、美三國領事倡導下，佢哋召開上海租地西人大會，決定畀僑民組織萬國商團（義勇隊），奉行武裝中立方針，以維護租界安全。1854年4月4號，清軍想經租界進攻佔領上海縣城嘅小刀會。萬國商團多得英、美海軍幫手，武力阻止清軍過界，史稱泥城之戰。
泥斑

泥斑（Epinephelus bruneus），係種石斑，生物學分類係屬鱸形目鮨科石斑魚屬，魚身帶泥黃色。
泥母

泥母（粵拼：nai4 mou5；中古漢語拼音：ne）係中古漢語聲母，屬舌音嘅端組，係次濁聲母。呢個聲母接一、四等韻母，同二、三等娘母互補。下面係佢嘅例字。
一等二等三等四等

擬音
因爲大多數嘅漢語、域外方音、對音中，泥母大多發/n/，所以學界一致同意將佢擬音爲/n/。

上古來源
大部分學者都認爲泥母字來自上古音嘅/n/音，呢個音喺上古音到中古音嘅演變好穩定。

喺粵語嘅演變
泥母喺粵語維持古音，對應嘅粵拼係n。對聲調嘅影響係，泥母字派入陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅n聲母來源自中古音嘅泥、娘二母，有個別來自明母，有極個別來自日母同來母（如你、粒）。

喺吳語嘅演變
吳語同粵語一樣，繼續存古，對應嘅吳拼係n。

喺普通話嘅演變
普通話同粵語一樣，繼續存古，對應嘅普拼係n。

喺韓文嘅演變
喺韓文，同粵語一樣，泥母維持古音，讀ㄴ（[n]），按南韓標準音，四等字嘅泥母會甩，如女讀여，本身字音係녀。

喺越南文嘅演變
喺越南文，泥母維持古音，讀n（[n]），聲調上，平聲入陰聲調，仄聲入陽聲調。
泥土生態學

泥土生態學（英文：Edaphology），又叫土壤生態學，係泥土科學嘅一個分支，專門研究泥土對生物（尤其係植物）嘅影響。
泥土科學

泥土科學（英文：Soil science），又叫土壤科學，係地球科學嘅一個分支，專門研究地球表面上嘅泥土，可以再細分做泥土學（pedology）同泥土生態學（edaphology）。
泥板

泥板係青銅時代至鐵器時代係上古時代近東用嚟寫嘢喺上面嘅架生。
歐洲人權法院

歐洲人權法院，亦都叫做斯特拉斯堡法院 (英文：Strasbourg Court) 係一個由歐洲評議會所設立嘅國際法院，位於法國斯特拉斯堡。呢個法院嘅基礎係歐洲人權公約，所以聼嘅案件基本上都係同人權有關。
呢個法院喺1959年成立，喺1960年開始運作。提出案件嘅可以係一個人，一班人，或者46個成員國之中嘅國家。除咗判決之外，法院亦都會提出咨詢式嘅意見。法院所用嘅司法解釋係用歐洲人權公約嘅條款，但係亦都會考慮到案件當時嘅情況。
國際法學家一般都認爲歐洲人權法院係世上其中最有效嘅國際人權法院之一，但係法院嘅裁判亦有時受到忽略而冇實行到。
歐洲協會聯賽

歐洲協會聯賽，全名歐洲足協歐洲協會聯賽（UEFA Europa Conference League），係歐洲足球協會每年搞嘅球會足球賽，而家係歐洲聯賽冠軍盃同埋歐霸盃以下嘅第三級別賽事。2021年開始搞第一屆。
歐洲國家盃

歐洲國家盃（英文：UEFA European Football Championship，縮寫UEFA Euro），簡稱歐國盃，係歐洲足球協會每四年一度搞嘅足球賽，1960年搞第一屆。
由2016年開始，歐洲國家盃決賽階段參賽球隊名額擴大到24隊。
歐洲人權公約

歐洲人權公約 (英文：European Convention on Human Rights) 係一個由歐洲國家造成嘅國際條約，嚟維護歐洲人民嘅人權。呢條公約喺1950年由歐洲評議會喺羅馬起草，喺1953年正式生效。呢個議會嘅所有成員都應該簽，亦都已經簽咗，呢份公約。
呢條公約成立咗歐洲人權法院，為任何喺歐洲認爲自己嘅人權被侵犯嘅人，提供一個爭取公義嘅渠道。法院做出嘅任何決定，簽署國都一定要遵守。歐洲評議會亦有部門監管法院嘅裁判，確保佢哋合理同合法。
呢份公約總共有11條協議改咗公約嘅運作。公約對歐洲評議會嘅會員國嘅法律系統有唔少嘅影響，亦同時被認爲係其中最有效嘅人權公約之一。
歐洲八哥

歐洲八哥（學名：Sturnus vulgaris），又叫歐洲椋鳥，係椋鳥科椋鳥屬嘅一種雀，除咗歐洲之外亦分佈喺亞洲。雖則習慣上叫八哥，但唔係八哥屬，只係喺同一個科。
歐洲原子能共同體

歐洲原子能共同體（European Atomic Energy Community，簡寫Euratom、EAEC）係由歐洲多國組成同原子能相關嘅組織，1958年成立，1967年被併入歐洲經濟共同體。
消防喉轆

消防喉轆係救火架撐，由一大餅軟膠喉卷到好似個轆咁，好多時駁住街井或者火燭車，用佢嚟射水救火。
消防局

消防局係𢬿來擠救火架生嘅設施，通常仲有地方畀消防員同後勤職員當更同瞓。

現代
格陵蘭島一間消防局
意大利蒙扎嘅消防局
美國加州洛杉磯LAFD1號消防局。洛杉磯都會區好多呢款消防局。
澳洲新南威爾士州禾加禾加市杜維公園（Turvey Park）消防局
日本東京都多摩消防署舊樓
加拿大安省旺市嘅消防局同快遞站
維基同享有多媒體嘅嘢：消防局
消費電子產品

消費電子產品（英文：consumer electronics）係指整嚟俾一般普羅消費者日常生活用嘅電子產品，好似係智能手機噉。
消防員

消防員（英文Fireman；美式英文Firefighter），舊時叫火燭鬼，亦都叫救火員，係專門負責救火嘅人。救火通常係一隊，一個消防員係消防隊嘅成員，佢哋係以滅火、救人為職業嘅團隊成員，職級分為隊目同埋總指揮等，好重視紀律同埋團隊精神，因為救火係唔講得笑。例如約好8分鐘後消防水喉有水到，遲咗就害死自己個伙計。
消防員養兵千人用在一時，平時嚮消防局操練體能，同埋出去同市民推廣防火意識，因為大家識防火，咁就唔使成日要出動去滅火。

廣東話
因為火燭鬼救火來去匆匆，所以就話啲人趕頭趕命做火燭鬼。
永安街

永安街（英文：Wing On Street）係香港中環一條馬路，由德輔道中開始，本𡁵去到皇后大道中，不過起咗中環中心後就變掘頭路。
永定

永定係中國福建龍巖一區，面積2216平方公里，人口48萬。
永定河

永定河係華北一條河，屬海河流域，由內蒙古起源，經山西、河北、北京、天津入渤海。永定河金代叫盧溝，嗰時起咗條盧溝橋。
永宗大橋

永宗大橋（韓文：영종대교）係南韓仁川一條懸索橋，駁住朝鮮半島內陸同永宗島。條橋响2000年起好。
永定區

永定區係中國湖南張家界一個市轄區，總面積2174平方公里，人口42萬。
火石

火石（Flint）係一種沉積岩石。
香港東平洲喺新近紀形成嘅燧石層，因為比較硬而凸出
佢主要由矽藻喺海底沉積而成，所以主要成份係二氧化矽。因為噉，佢質硬，可以用來擦出火。

史
大清時，火石喺歐洲來。打火時會放喺特制嘅盒（en:tinderbox），或者喺玻璃品之內。
火箭

火箭（粵拼：fo2 zin3）係種籍噴氣反衝嚟推動嘅裝置。中國響成千年前已經發明咗火箭，而且用火箭嚟到推動箭射向敵人。明朝嗰時有個叫做萬戶嘅人設想用火箭綁喺凳腳度點火飛天 ，可惜冇人做過實驗。
第二次世界大戰嗰時德國人利用火箭原理發明咗飛彈，火箭開始用於軍事。1950年代蘇聯人開始用火箭發射太空船。
火箭菜

火箭菜（粵拼：fo2 zin3 coi3；學名：Eruca sativa），又叫芝蔴菜（zi1 maa4 coi3，又寫做芝麻菜），係十字花科火箭菜屬嘅草本植物，原產歐洲，而家喺東亞、東南亞部分地區同歐洲一帶都可以搵到。

名
呢種植物之所以叫芝蔴菜或火箭菜，係因為外型有啲似火箭，加上佢有好濃嘅芝蔴香味。

用途
植株可以做菜，喺好多沙律都會用到，佢嘅籽有好多油．可以榨油都得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
芝蔴菜可以做藥。喺中醫角度講，佢有清熱止血、清肝明目嘅功效。
火石洲

火石洲（Basalt Island）係香港西貢區一島，屬甕缸群島最大島，而家無人住喺上面。
維基同享有多媒體嘅嘢：Basalt Island
火神山醫院

火神山醫院係中國湖北武漢一間臨時嘅傳染病專科醫院，因應武漢肺炎（當地官方叫「新型冠狀病毒感染肺炎」）疫情而起，喺蔡甸區知音湖，2020年1月25號開工，2月4號啟用，設813個床位。
火箭彈

火箭彈（rocket）係指用火箭帶動射出去造成傷害嘅武器。
火箭發射器

火箭發射器（rocket launcher）係指射火箭彈嘅武器。
火神

火神係信仰上，主宰火嘅神祇。唔少地方都拜火，火旣可用來煮食，又亦可以將一切，付諸一炬。

唐人
唐人嘅火神，有祝融與囘祿。
湖西

湖西係日本靜岡縣一個市，人口6萬。
維基同享有多媒體嘅嘢：湖西
湖西鄉

湖西鄉係臺灣澎湖縣一個鄉，同馬公市都喺澎湖本島上，有陸上界線。較為知名嘅觀光景點係林投公園，喺湖西鄉好多地方曾發現有四五千年前嘅原始部落遺址，包括湖西鄉嘅果葉社區，東方距海岸線約兩百公尺嘅海岸沙丘上，曾發現約4800年前嘅大坌坑文化晚期遺址。

人口
歷史人口年份人口±%1981	15,680—    1986	14,492−7.6%1991	14,551+0.4%1996	12,980−10.8%2001	12,943−0.3%2006	12,933−0.1%2011	13,699+5.9%2016	14,435+5.4%來源：〈內政部統計月報-各鄉鎮市區人口數〉。內政部。原著喺2014-10-26歸檔。
湖貝站

湖貝站係深圳地鐵2號線一個站，喺深南東路同東門中路交叉路口。個站2011年6月28號啟用。
湖里

湖里係中國福建廈門一區，面積73平方公里，人口93萬。
湘南

湘南，日本地名，並無確切範圍，約莫神奈川縣海邊，相模灣一帶，以相模川入海口為中心。呢帶可謂渡假勝地，沙灘好長。計市計町，至中心有五個，闊計涉及廿多個咁。
名有兩說，一話古相模國之南變成，相加水部。另一話中國湖南遠渡而來，或佛教，或生意人。源自室町時代，大磯開咗鴫立庵，至今有碑寫著盡湘南清絶地。湘南起自長沙國，瀟水湘江滙流成瀟湘，流入洞庭湖南。瀟湘同湖南，就取字成湘南。故此，大磯視為湘南發祥地，大磯町喺鴫立庵立碑寫明，湘南發祥之地大磯。隨住明治時代師從西洋，有泳灘概念，湘南亦由此發展起來。
中心五個，有藤澤市、茅崎市、平塚市、大磯町、二宮町。史上種種分野同構想，向東向西向北伸展，所以並無一定。如湘南市，如圏域</ref>，如湘南學區，如湘南村。而海岸就叫湘南海岸。
日本娛樂文藝作品，有唔少以湘南做舞臺，如湘南探偵物語、男兒當入樽咁。
皋蘭縣

皋蘭縣（粵拼：gou1 laan4 jyun6）係喺中國甘肅蘭州嘅一個市轄區，約莫21.4萬人響度住緊。
皇貞季

皇貞季（粵拼：wong4 zing1 gwai3；簡化字：皇贞季；1984年9月12號—），本名王禎（wong4 zing1；簡化字：王祯），中國配音員、配音導演，北斗企鵝工作室創始人之一。主要為動畫與及遊戲作品配音，如動畫《十萬個冷笑話》嘅葫蘆娃、匹諾曹、王二，《博人傳》嘅宇智波佐助，遊戲《古劍奇譚二》嘅阿豪，《軒轅劍外傳穹之扉》嘅司空宇等。執導過嘅作品有《龍心戰紀》《鎮魂街》等。2016年5月20號喺微博證實同山新結婚。

配音嘅作品
呢個表唔完整，歡迎加料。
皇龍道

皇龍道（英文：Dragon Road）係香港香港島東區天后一條街，連接住天后廟道同金龍臺，喺天后廟道西南方向近銅鑼灣天后廟交界。
皇龍道前名黃龍道，因為舊時大坑舞火龍路線會經過呢條山路而有咁嘅名。

濕碎資料
皇龍道有棵「東區樹王」細葉榕喺路中心，2008年9月商業電台《在晴朗的一天出發》曾經關注過，最後令康樂及文化事務署擴闊樹兩邊石屎花槽等棵樹可以繼續生長。
皇龍道嗰頭做過無綫電視劇集《花花世界花家姐》拍攝場景。
皇祐

皇祐係北宋皇帝趙禎嘅第七個年號，相當於公元1049年到1054年，前後總共6年。
皇雀航空

皇雀航空（Nok Air）係泰國一間航空公司，2004年開張。
皇甫氏

皇甫氏，姓氏之一，屬複姓。
皇甫氏起源有二。一者，出自周。周太師皇甫後代，以名為氏。二者，出自子姓，宋國之公，宋公子白個仔子充石，字皇父，子孫以祖字為氏，即皇父氏。之後又將皇父改為皇甫。

名人
皇甫嵩：東漢大將。
皇甫謐：西晉學者、醫學家。
皇甫湜：大唐學者。
皇甫松：五代詞人，皇甫湜之子。
皇甫暉：五代將領，搞出鄴城之變。
皇甫沖：明代文學家。
皇甫汸：明代文學家。
皇甫涍：明代文學家。
皇甫濂：明代文學家。
皇甫江：跨國公司中國區董事，現代著名刀劍收藏家，著有《中國刀劍》一書。
皇甫河旺：歷任香港珠海學院新聞系系主任，輔仁大學大眾傳播系主任，中文大學、樹仁大學教授。
皇甫惠貞：韓國知名歌手
皇甫秉鈞：著名書畫家。現為中國美術家協會天津分會會員、天津市老年人大學國畫教師（副教授）
皇統

皇統係大金皇帝完顏亶嘅第二個年號，相當於公元1141年到1149年，前後總共9年。
皓鑭傳

《皓鑭傳》係2019年中國大陸古裝電視劇，由吳謹言、聶遠、茅子俊主演。套劇背景係戰國末期嘅秦國同趙國，主角係趙國御史個女「李皓鑭」（歷史原型係趙姬）。
漁獲嘅神蹟

漁獲嘅神蹟喺《聖經》記載耶穌行過兩次呢個神蹟，第一次記載喺《路加福音》5章1-11節，耶穌呼召門徒之前；第二次記載喺《約翰福音》21章1-14節，耶穌復活之後。

聖經譯文
「
耶穌企喺革尼撒勒湖邊，群眾逼住佢，要聽上帝嘅道。佢見有兩隻船停喺湖邊，打魚嘅人離開船，去洗網。有一隻船係西門嘅，耶穌就上去，請佢將船撐開，離岸幾步，就坐低，喺船上教導眾人。耶講完之後，對西門話：「將船開到水深嘅地方撒網攞魚。」西門話：「老師，我哋成晚勞力，乜嘢都攞唔到。不過我聽你話，我就撒網。」佢哋撒咗網，圍住好多魚，網差啲裂開，就揮手叫另一隻船上嘅同伴嚟幫佢。佢哋就過嚟，將魚裝滿咗兩隻船，船幾乎要沉落去。西門‧彼得睇見，就跪喺耶穌面前，話：「主呀，離開我啦，我係個罪人。」佢同其他同佢一齊嘅人覺得捉到呢一網嘅魚都好驚訝。佢嘅同伴西庇太嘅仔雅各、約翰都係噉樣。耶穌對西門話：「唔使驚！而家開始，你要得人喇。」佢哋將兩隻船靠近岸，就放低所有嘅，跟從耶穌。
」

——《路加福音》5章1-11節
「
喺呢啲事之後，耶穌喺提比哩亞海邊又向門徒顯現。耶穌顯現嘅經過係噉樣。西門‧彼得、叫低土馬嘅多馬、加利利嘅迦拿人拿但業、西庇太嘅兩個仔，同另外兩個門徒，都喺一齊。西門‧彼得對佢哋話：「我去打魚。」佢哋對佢話：「我哋都同你一齊去。」佢哋就上咗船出去；嗰一晚乜都捉唔到。就快天光嘅時候，耶穌企喺岸上，門徒並唔知道佢係耶穌。耶穌就對佢哋話：「朋友！你哋捉唔捉到魚？」佢哋回答話：「冇。」耶穌對佢哋話：「你哋將網撒喺船嘅右邊，就會有魚。」於是佢哋撒網落去，竟然拉唔到上嚟，因為魚好多。耶穌所愛嘅嗰個門徒對彼得話：「係主！」嗰時西門‧彼得冇着衫，一聽到係主，就着返件衫，跳入海度。其餘嘅門徒因為好近岸邊，大概有二百肘，就坐住船將個網魚拉過嚟。佢哋上咗岸，見到嗰度有炭火，上面有魚同餅。耶穌對佢哋話：「將頭先捉嘅魚拎幾條過嚟。」西門‧彼得就上咗船，將網拉到岸上，網裏面裝滿大魚，共有一百五十三條；雖然魚咁多，但係網都冇爛。耶穌對佢哋話：「你們嚟食早飯。」門徒中冇一個敢問佢：「你係邊個？」因為佢哋知道佢係主。耶穌走過嚟，拎餅畀佢哋，亦照樣拎魚畀佢哋。耶穌喺死裏復活之後向門徒顯現，呢次係第三次。
」

概覽
路加福音
西門彼得、安得烈、雅各同約翰呢四個人喺耶穌受洗之後，跟從佢、做佢嘅門徒；但係而家又返到老本行去捉魚。呢啲人成晚努力打魚，一啲收穫都冇，第二日只好離開船去洗網。嗰陣時，耶穌就企喺革尼撒勒湖邊，吸引相當多嘅群眾，自己上咗西門隻船，並叫佢將船撐開，離岸幾步。耶穌就坐低，喺船上教訓群眾。耶穌講完之後，對西門彼得話：「將船開到水深嘅地方撒網攞魚。」耶穌竟然主動同佢哋一齊捉魚。西門彼得卻以自己嘅打魚經驗提出抗議，話：「老師，我哋成晚勞力，乜嘢都攞唔到。不過我聽你話，我就撒網。」冇幾耐網就裝滿咗魚，佢哋重要請其他船嘅人嚟幫忙，因為船就快沉落去。彼得嗰陣時就跪喺耶穌面前話：「主呀，離開我啦，我係個罪人。」耶穌話：「唔使驚！而家開始，你要得人喇。」回答得非常美妙！喺打魚到嘅神蹟，耶穌啟示咗自己係至高無上嘅。話佢嚟到世上要做嘅工，並需要佢哋幫忙，就係要得人。門徒喺以後嘅人生大海上面，經歷風暴、危險，而得著人嘅時候，佢哋必定諗起昔日耶穌嚟到佢哋中間，同佢哋一齊打魚嘅經歷，向佢哋指出耶穌係主。
約翰福音
耶穌復活之後，有七個門徒喺加利利。彼得話佢要去捉魚，其他門徒都一齊跟住去。佢哋做嘅似乎唔係一個事先計劃嘅行動，而係即興嘅，所以，佢哋並唔係要重操故業。就快天光嘅時候，耶穌喺海岸上出現，但係門徒認唔出係佢。耶穌問佢哋有冇嘢食，佢哋話冇。耶穌建議佢哋將網撒喺船嘅右邊，果然打滿成網魚。耶穌所愛嘅門徒對彼得話：「係主！」彼得為咗見耶穌，即刻着返件衫跳落水，游水上岸，而其他門徒就坐船。佢哋發現耶穌已經起咗炭火，準備咗魚，重有一啲餅。耶穌叫佢哋將啱啱打到嘅魚拎幾條過嚟，彼得就去攞。個網滿咗大魚，共有一百五十三條。耶穌請佢哋嚟食早飯，並將魚同餅分派畀佢哋。佢哋卻冇一個敢問耶穌係邊個，因為知道係主。
漁郎

漁郎（韓文：어랑군／漁郞郡 Ŏrang gun */?）係朝鮮民主主義人民共和國咸鏡北道嘅一個郡。
漁沙坦

漁沙坦（粵拼：jyu4 saa1 taan2），相傳原名叫漁沙潭，係中國廣東省廣州市嘅地名，喺天河區廣河高速北邊；華南快速幹線東邊；筲箕灣水庫西南邊。

名
相傳好耐之前係個潭而叫「漁沙潭」，但因潭水淤積而改名做「漁沙坦」。喺大清同治十年（1871年）嘅番禺縣誌有「漁沙坦」嘅地名。1958年改過名做前進營；1966年因文化大革命爆發，受到破四舊浪潮影響而改名做紅旗大隊；直到1980年恢復返「漁沙坦」個名。

左近設施
露濟亞堂，原淘金坑天主堂。
漁農界功能界別

漁農界功能界別係香港立法會一個功能界別，選民嚟自政府指定嘅註冊漁農業團體。
漁灣邨

漁灣邨（Yue Wan Estate）係香港一條公共屋邨，由香港房屋委員會起，喺柴灣嘅填海地，近柴灣公園、翠灣邨同埋翠樂邨。
屋邨分兩期起，分別係第一期，七層樓高嘅漁豐樓、漁安樓同漁泰樓，喺1977年起好，第二期係廿二層樓高嘅漁順樓，喺1978年起好。

重要事件
2009年7月，呢條邨漁安樓嘅一間酒樓發生命案，一個男人入咗呢間酒樓，同喺酒樓做嘢嘅老婆鬧交後，自己淋易燃液體燒着死咗，佢老婆同佢老婆嘅女同事就重傷。
漁農自然護理署

漁農自然護理署（簡稱漁農署；英文：Agriculture, Fisheries and Conservation Department，縮寫：AFCD）係香港特別行政區政府食物及衞生局轄下嘅部門，專責管理香港漁業同農業，提供同漁農業、自然存護、動植物同漁業監管有關嘅服務。
漁農自然護理署嘅工作包括監察同指導漁業同農業，營運香港各新鮮副食品批發市場，指定同管理郊野公園、特別地區、海岸公園海岸保護區，同規管瀕臨絕種動物、植物嘅出入口。並且監管動物嘅福利同控制動植物嘅傳染病，例如禽流感。
漂向北方

《漂向北方》係由馬來西亞歌手黃明志同埋華裔美籍歌手王力宏合作嘅一首歌曲，收錄喺黃明志2016年嘅《亞洲通車》專輯。首歌講述一個外地人喺北京嘅北漂經歷，喺YouTube、KKBOX等網站上都受關注，亦出現有鄧紫棋、文慧如等歌手嘅翻唱版本。
2018年第13屆KKBOX風雲榜，鄧紫棋與黃明志合唱《漂向北方》
2018年，喺《中國新說唱》第10期上，那吾克熱·玉素甫江同埋尤長靖翻唱咗呢首歌曲。2018年第13屆KKBOX風雲榜，鄧紫棋同黃明志合唱咗呢首歌曲。

衍生作品
窮到發慌 - 由台灣YouTube頻道老天鵝娛樂喺2018年發布嘅歌曲，諷刺蔡英文政府執政導致嘅經濟狀況。
逃出武漢 - 喺2020年2月由高登音樂台推出嘅改編歌曲，內容主要反映喺武漢肺炎期間，武漢居民因為封城而相繼逃亡嘅恐慌，同埋中國喺初期隱瞞疫情嘅問題。
漂白水

漂白水係一種可以透過氧化反應將啲嘢去色嘅化學品，通常分為「氯漂白水」（含次氯酸鈉）及「氧漂白水」（含過氧化氫）兩類。
王希維

王希維（粵拼：	wong4 hei1 wai4，簡化字：王希维，Wang Xiwei，1986年4月25號—），係中國大陸女演員同模特兒，新疆烏魯木齊人，中央戲劇學院表演系畢業，2003年中國模特之星大賽總冠軍，2007年開始拍影視作品。佢喺2018年劇集《守護神之保險調查》嘅演出開始畀香港觀眾留意。
王希怡

王希怡（1986年9月21號—）係中國女演員同模特兒，組合UP Girls首期成員。國內出名厲家菜第三代傳人。

厲家菜
厲家菜係大清同治、光緒年間內務府大臣厲子嘉後裔嘅私房菜。厲子嘉受慈禧太后信任，由厲子嘉記低嘅好多宮廷菜配方同做法代代相傳。

感情
王希怡老公係大佢10年嘅魔術師劉謙，倆個嘅戀情由2012年嘅朋友聚會開始。2015年5月，劉謙宣佈同王希怡已經領證結婚。2015年8月16號，王希怡喺北京朝陽一間醫院生咗個男嬰。
王平

王平 (三國時代)：三國時期蜀漢嘅重要將領。